Riigi Kaitseinvesteeringute Keskus
Järve 34A
11314 Tallinn
		Teie 13.02.2025 kiri	
			
		Meie 06.03.2025 nr KV-4.1-3.1/25/3480-2	

Vastus Männiku XXVII uuringuruumi geoloogilise uuringu loa taotlusele	

Keskkonnaamet on esitanud RKIK-ile seisukoha andmiseks AS Silikaat poolt esitatud Männiku XXVII uuringuruumi geoloogilise uuringuloa taotluse. Kavandatava uuringu eesmärk on välja selgitada liivalasundi kihi paksus ning varu kogus, maavara levik ja kvaliteet ning täpsustada sealseid kaevandamistingimusi.

Männiku XXVII uuringuruum, teenindusala pindalaga 18,96 ha, asub Männiku harjutusväljal (vt taotluse lisas 2). Geoloogilise uuringu läbiviimiseks on planeeritud rajada ca 50 puurauku materjali leviku ja kvaliteedi väljaselgitamiseks, kuid vajadusel tehakse lisa puuraugud maavara leviku täpsustamiseks. Uurimissügavuseks on kuni 25 meetrit.

Tööd teostataks geoloogilise uuringu loa väljastamise järgselt 36 kuu jooksul ning tööd kestavad kokku ca 6 kuud, millest uuringu ettevalmistamine, välitööde teostamine ning välimaterjalide töötlemine ning ettevalmistamine võtavad aega ca 4 nädalat.

Käitseväe ettepanek on Männiku XXVII uuringuruumi geoloogilise uuringu loa taotlus kooskõlastada alljärgnevate lisatingimustega:
•	Planeeritud Männiku XXVII uuringuruumi idapoolne ala kattub osaliselt Männiku harjutusvälja laskeväljaga, mille ohuala ulatub kuni 3 km kaugusele ja on ca 1,7 km lai. Sellest tulenevalt peab geoloogiliste uuringute teostamiseks igakordselt kõik sellel alal teostatavad tegevused kooskõlastama/koordineerima harjutusväljade taristuportfelli põhja piirkonna ohutuse vanemspetsialistiga (tel +372 503 4102 ja manniku@rkik.ee).
Mittekooskõlastatud aegadel viibimine ohualas ei ole lubatud isikutele ega ka geoloogiliste uuringute teostamiseks kasutatavale tehnikale. Tulevikus võimalik kaevandamine antud uuringualal tuleb igakordselt kooskõlastada harjutusväljade taristuportfelli põhja piirkonna ohutuse vanemspetsialistiga.
•	Uuringuruumile XXVII vastaval maavara plokil teostatavad geoloogilised uuringud ja võimalik kaevandamine tulevikus, ei tohi saada piiravaks ega häirida Kaitseväe harjutuste ning laskmiste läbiviimist. Teostamaks taktika- ja laskeharjutusi, jätab Kaitsevägi endale õiguse igal ajal selle uuringuruumi ploki ohuala piirkonnas isikute ja tehnika liikumine peatada.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee